กรณ์ดึงมือดียกเครื่องใหม่เอ็กซิมแบงก์
&nbsp;
17 ส.ค. 2554

โพสต์ทูเดย์ — รมว.คลัง พอใจบอร์ดชุดใหม่เอ็กซิมแบงก์ ระบุดึงนักการเงินร่วมสร้างสมดุล 
นายกรณ์ จาติกวณิช รมว.คลัง เปิดเผยว่า การแต่งตั้งนายนริศ ชัยสูตร รองปลัดกระทรวงการคลัง เป็นประธานกรรมการธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ และกรรมการอีก 3 คน ได้แก่ น.ส.วลัยรัตน์ ศรีอรุณ ผู้อำนวยการสำนักงบประมาณ นายสุเทพ วงศ์วรเศรษฐ ประธานกรรมการ บริษัท แปซิฟิค แอสเซ็ทส์ และนายณฤทธิ์ เจียอาภา ประธานเจ้าหน้าที่บริหาร บริษัท ชาร์เตอร์ สแควร์ โฮลดิ้ง ถือว่าเหมาะสม มีการผสมผสานระหว่างตัวแทน ภาครัฐและเอกชน จะมีผลดีต่อการดำเนินงานของธนาคารที่ต้องบริการผู้นำเข้าและส่งออก
“เหมือนอย่างกรณีบริษัท การบินไทย ที่มีเอกชนเข้าไปหลายคน และก็พิสูจน์ว่าส่งผลดีต่อองค์กร เช่นเดียวกันกรณีเอ็กซิมแบงก์ก็มีนายณฤทธิ์และนายสุเทพที่เคยอยู่ในสายงานการเงินมาก่อน ก็จะได้สมดุลกับภาคราชการที่มีอยู่ เพราะเอ็กซิมแบงก์มีภารกิจที่ต้องให้บริการ” นายกรณ์ กล่าว
ด้านนายนริศ กล่าวว่า หลังได้รับมอบนโยบายจาก รมว.คลัง ในสัปดาห์นี้ จะเรียกประชุมคณะกรรมการ ซึ่งมีเรื่องพิจารณาที่สำคัญก็คือ กรณีที่นายอภิชัย บุญธีรวร กรรมการผู้จัดการคนปัจจุบัน จะครบวาระในวันที่ 30 มิ.ย. และจะหารือถึงการตั้งประธานกรรมการ บริหารด้วย เนื่องจากไม่มีแนวคิดจะนั่งควบทั้งสองตำแหน่ง
รายงานข่าวแจ้งว่า จะมีการตั้งนายสุเทพเป็นประธานกรรมการ บริหารรายงานข่าว แจ้งว่า ก่อนหน้านี้ นายณรงค์ชัย อัครเศรณี ซึ่งเป็นประธานกรรมการ แต่นั่งควบตำแหน่งประธานกรรมการบริหารด้วย เนื่องจากเดิมสมัยนายวีรพงษ์ รามางกูร เป็นประธานกรรมการธนาคาร นายณรงค์ชัย นั่งเป็นประธานกรรมการบริหารอยู่ แต่เมื่อขึ้นเป็นประธาน กรรมการธนาคาร ก็ไม่ได้มีการเปลี่ยนแปลงตำแหน่งดังกล่าว
แบะตั้งกรรมการอภิชัย เหมาะสมหรือไม่ นำผลงานในอดีตประกอบการตัดสินใจว่าสนองตอบต่อนโยบายการขับเคลื่อนการส่งออกหรือไม่